**Cu privire la alocarea mijloacelor financiare**

**----------------------------------------------------**

În temeiul art. 3 alin. (1) lit. b) și art. 5 alin. (2) lit. d) și f) din Legea nr. 104/2020 cu privire la rezervele de stat şi de mobilizare (Monitorul Oficial al Republicii Moldova, 2020, nr. 178-179, art. 332), art. 36 alin. (1) lit. a) din Legea finanțelor publice și responsabilității bugetar-fiscale nr. 181/2014 (Monitorul Oficial al Republicii Moldova, 2014 nr. 223-230, art. 519), cu modificările ulterioare, Guvernul HOTĂRĂȘTE:

1. Ministerul Finanțelor va aloca, din fondul de rezervă al Guvernului, mijloace financiare în sumă de 35788,8 mii lei Agenției Rezerve Materiale din subordinea Ministerului Afacerilor Interne, pentru achiziționarea, recepționarea și păstrarea cantității de 3155 tone de cărbune, în vederea completării rezervelor de stat.

2. Agenția Rezerve Materiale va asigura desfășurarea procedurilor de achiziționare, recepţionare, stocare şi păstrare a cantităților de cărbune menţionate în pct. 1.

3. Controlul asupra executării prezentei hotărâri se pune în sarcina Ministerului Afacerilor Interne.

4. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Natalia GAVRILIȚA**

**Contrasemnează:**

**Ministrul finanțelor Dumitru Budianschi**

**Ministrul afacerilor interne Ana Revenco**